《采桑子 洪心孺席上赋柠檬汤》
清代·朱祖谋

水精眠梦人消渴，不赐金茎。凭仗纤琼。旋起春雷出素瓶。

一匙还乞蛮姜点，石乳花腾。两腋凉生。风味清于醒酒冰。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。